寒河江市

寒河江市屬日本山形縣也。 沿革 昭和廿九年，西村山郡：寒河江町、西根村、柴橋村、高松村、醍醐村合，而成此市。倂西村山郡：白岩町、三泉村。卅年，割畑中地區、造山地區於西村山郡河北町。 地理 處山形盆地西。山形市接其東南，距二十公里，而可一望之。最上川濫觴吾妻山，流五百川峽谷，注乎山形盆地。寒河江川自市西朝日連峰及出羽山地，漸至市域之東，而歸於最上川。此二川形成扇狀地，而其地也，今爲市街。市北山地攢聚，拱葉山之南麓。東部廣有低地，最上川所沖積也。市南接中山町，東則天童市、河北町、村山市，北則大藏村，西則西川町。南西隣大江町，二地之界，犬牙交錯，而有飛地在焉。 山凡四脈。葉山山系：葉山（千四百六十二米）、碁盤森山（三百三十七米）、天下森山（三百八十九米）、黑森山（六百十六米）、清水山（五百三十八米）、上之山（九百十有一米）、三合山（千八十九米）、黑盛山（千七十二米）。朝日山系：平野山（二百七十四米）、稻澤山（三百二十米）、富山（二百六十六米）。白鷹丘陵：狸森山（二百八十四米）。独立丘：長岡山（百六十米）、高瀨山（百二十二米）。 川凡五：最上川、寒河江川、沼川、熊野川、實澤川，皆最上川水系。 據 它典 寒河江市政府